CONVOCATÒRIA DE BEQUES DE LA UNIVERSITAT D'ALACANT PER A MONITORES I MONITORS DE COL·LABORACIÓ AMB EL PROGRAMA DE VISITES D'ALUMNAT DE SECUNDÀRIA DEL CURS 2023-2024 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/42560)
  + [Valencià](/va/acuerdo/42938)






Selector de idioma

Leer

* [Español](/es/acuerdo/42838)
* [Valencià](/va/acuerdo/42379)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE BEQUES DE LA UNIVERSITAT D'ALACANT PER A MONITORES I MONITORS DE COL·LABORACIÓ AMB EL PROGRAMA DE VISITES D'ALUMNAT DE SECUNDÀRIA DEL CURS 2023-2024[Butlletí Oficial Universitat d'Alacant](/ca/Publicacion)
=============================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE BEQUES DE LA UNIVERSITAT D'ALACANT PER A MONITORES I MONITORS DE COL·LABORACIÓ AMB EL PROGRAMA DE VISITES D'ALUMNAT DE SECUNDÀRIA DEL CURS 2023-2024

Data d'aprovació
:   15/09/2023

Data de publicació
:   19/09/2023

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/42529)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/42079)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/42236)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE BEQUES DE LA UNIVERSITAT D'ALACANT PER A MONITORES I MONITORS DE COL·LABORACIÓ AMB EL PROGRAMA DE VISITES D'ALUMNAT DE SECUNDÀRIA DEL CURS 2023-2024&url=https://www.boua.ua.es/va/acuerdo/42571)

**Títol:** CONVOCATÒRIA DE BEQUES DE LA UNIVERSITAT D'ALACANT PER A MONITORES I MONITORS DE COL·LABORACIÓ AMB EL PROGRAMA DE VISITES D'ALUMNAT DE SECUNDÀRIA DEL CURS 2023-2024

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** divendres, 15 de setembre de 2023

CONVOCATÒRIA DE BEQUES DE LA UNIVERSITAT D'ALACANT PER A MONITORES I MONITORS DE COL·LABORACIÓ AMB EL PROGRAMA DE VISITES D'ALUMNAT DE SECUNDÀRIA DEL CURS 2023-2024

1.     Objectiu de la convocatòria i procediment de concessió

L'objectiu d'aquesta convocatòria és concedir, en règim de concurrència competitiva, beques de col·laboració amb el Programa de Visites d'Estudiants de Secundària de la Universitat d'Alacant.

Un altre dels objectius fonamentals de la formació universitària és garantir l'ocupabilitat dels titulats i titulades. Per això, la Universitat d'Alacant desenvolupa un pla formatiu, a través de beques de col·laboració, que permet reforçar l'adquisició de competències que incidisquen positivament en la millora de l'ocupabilitat, a través d'activitats de formació complementària en les quals els estudiants poden posar en pràctica competències molt valorades pels ocupadors.

Les competències transversals (adaptació, treball en equip, resolució, aprenentatge continu, comunicació, etc.), que propicien la millora de l'ocupabilitat i optimitzen la formació de l'alumnat, es poden adquirir participant en activitats formatives i pràctiques complementàries als estudis. Entre aquestes activitats hi ha la de ser monitor o monitora dels estudiants de secundària que visiten la Universitat o participar en fires i treballs de suport al Servei d'Informació. Això posa en pràctica competències com ara la comunicació oral, l'empatia, el treball en equip, el lideratge, la responsabilitat i el compromís.

L'activitat principal del Programa es desenvoluparà, en horari de matí habitualment, els divendres de gener a març de 2024 en funció de les necessitats. En la resta d'activitats, les dates i horaris estan determinades per les necessitats de cada esdeveniment.

2.     Requisits de les persones beneficiàries

Pot sol·licitar aquesta beca i obtindre'n la condició de beneficiari l'alumnat matriculat en estudis oficials de graus o màsters universitaris en la Universitat d'Alacant, en règim de compatibilitat i com a complement a als estudis.

3.     Nombre i dotació de les beques.

El nombre de beques està determinat pel de col·laboracions que realitzen els estudiants, en funció de les necessitats de les diverses activitats.

La quantia de les ajudes serà la que resulte del total de dies que es preste la col·laboració, a raó de 46 € bruts per cada dia de col.laboració.

4.     Termini i procediment de presentació de sol·licituds

4.1. Termini de presentació

El termini de lliurament de documentació i presentació de sol·licituds comença l'endemà de la publicació en el BOUA i acaba el 17 d'octubre de 2023.

4.2. Procediment de presentació

La sol·licitud s'ha de fer amb el formulari electrònic, al qual cal adjuntar la documentació requerida en cada cas. L'accés al formulari electrònic es fa des de:

<https://cvnet.cpd.ua.es/uaCuestionarios/preguntas.aspx?idcuestionario=175798&idioma=va>

En accedir al formulari, cal identificar-s'hi amb la clau d'usuari i la contrasenya d'UACloud. Les persones que resulten seleccionades han de presentar els documents originals, per tal que siguen acarats amb els documents enviats.

Les bases i el barem també poden descarregar-se des de la web:

<https://web.ua.es/va/oia/becas-ayudas/col-laboracio/beca-monitors-es-per-al-programa-de-visites-d-alumnat-de-secundaria.html>

5.    Criteris d'adjudicació

La valoració de cada criteri es detalla en l'annex d'aquesta convocatòria.

Primera fase:

-  Situació acadèmica.

-  Ser representant d'estudiants.

-  Situació econòmica.

-  Competència oral en valencià.

-  Haver participat en campanyes anteriors d'Infomatrícula o similars.

Segona fase:

Entrevista personal o en grup. S'hi convocarà els candidats que hagen obtingut una puntuació que els situe, almenys, entre els sis primers de cada àrea.

Una comissió valorarà els aspirants d'acord amb els criteris de selecció i aplicant el barem inclòs en l'annex I.

Es reserva el 5 % de les beques a alumnes que acrediten un grau de discapacitat igual o superior al 33 %.

Si ha empats, es desfaran atenent a la major puntuació en els apartats del barem segons aquesta prelació: 1r ap. 1; 2n ap. 3; 3r ap. 5; 4t ap. 4t; 5t apt. 2.

La selecció i adscripció s'efectuarà entre l'alumnat matriculat en estudis inclosos en les àrees que resulten en relació amb l'oferta d'estudis de grau, d'acord amb les necessitats dels itineraris que s'establisquen.

6.     Òrgan gestor i comissió de valoració

a. Òrgan gestor

L'òrgan gestor de la convocatòria és el VICERECTORAT D'ESTUDIANTS I OCUPABILITAT. S'encarrega de l'ordenació i instrucció del procediment i acorda totes les actuacions necessàries per a determinar, conéixer i comprovar les dades en virtut de les quals ha de dictar-se resolució.

La unitat administrativa de referència per a la gestió de la convocatòria és el Servei d'Informació. S'hi pot contactar presencialment (planta baixa de l'aulari II), telefònicament (487990044) o per correu electrònic ([tqxrsxnggd@en.yx](mailto:jihxcoeczy@qk.hz)).

Si una sol·licitud no compleix els requisits o no adjunta la documentació exigible, es notificarà a la persona sol·licitant la causa que li impedeix continuar el procediment i se li demanarà que, d'acord amb la legislació de procediment administratiu comú, esmene la falta o presente els documents necessaris. Si l'interessat no atén aquest requeriment es considerarà, amb resolució prèvia dictada en els termes previstos legalment, que desisteix de la sol·licitud.

b. Comissió de valoració

La comissió de valoració de les sol·licituds està integrada per:

-  La vicerectora d'Estudiants i Ocupabilitat, o la persona en qui delegue, com a presidenta.

-  El director del Servei d'Informació, o la persona en qui delegue, com a secretari.

.

- La directora del Secretariat d'Accés i Orientació Universitària, o la persona en qui delegue, com a vocal.

-  Un representant del Consell d'Estudiants, com a vocal.

7.     Resolució, notificació i publicació dels resultats

Atenent al principi de transparència de la Llei 40/2015, d'1 de octubre, de règim jurídic del sector públic, i a l'article 45.1 de la Llei 39/2015, d'1 de octubre, del procediment administratiu comú de les administracions públiques, les publicacions detallades en aquests bases es faran en la web <https://web.ua.es/va/oia/becas-ayudas/col-laboracio/beca-monitors-es-per-al-programa-de-visites-d-alumnat-de-secundaria.html>. Això substitueix la notificació a les persones interessades i té els mateixos efectes.

El calendari de tràmits és aquest:

Primera fase: baremació de sol·licituds

-  Publicació de puntuacions provisionals: 31 d'octubre.

-  Termini de presentació de reclamacions a puntuacions provisionals: del 31 d'octubre al 7 de novembre.

-  Entrevista voluntària per a valorar els coneixements de valencià: 14 i 15 de novembre.

-  Publicació de puntuacions definitives de la primera fase i relació de candidats i candidates que han de fer l'entrevista: 17 de novembre.

Segona fase: entrevistes

-  Realització de les entrevistes a candidats i candidates (segona fase): entre el 20 i el 24 de novembre. S'anunciaran els dies concrets, els horaris i el lloc de realització de les entrevistes.

-  Publicació de la puntuació de la segona fase i relació d'alumnat proposat per a beca: 28 de novembre.

-  Termini de reclamacions: del 28 de novembre al 4 de desembre.

-  Sessions formatives, d'assistència obligatòria, per a becaris i suplents: 14 de desembre de 2023 i 10 de gener de 2024.

8.     Marc legal i pressupostari

La convocatòria d'ajuda, amb referència 2023CT0172, que serveix de base reguladora es troba recollida en la línia de subvenció 2023LS0003 de l'edició 2023 del Pla Estratègic de Subvencions 2021-2023 de la Universitat d'Alacant

La subvenció assignada s'ajusta al que disposen la Llei 38/2003 i el Reial Decret 887/2006, de 21 de juliol, pel qual s'aprova el reglament de la Llei 38/2003, de 17 de novembre, general de subvencions, la Llei 1/2015, de 6 de febrer, d'hisenda pública, del sector públic instrumental i de subvencions, la normativa interna de la Universitat d'Alacant i aquesta convocatòria.

La quantia màxima del total d'ajudes adjudicades a aquesta convocatòria és de 32.000 euros. La dotació econòmica per a aquesta convocatòria està consignada en l'orgànica 10435T4743 de crèdits del pressupost del Servei d'Informació. El pagament d'aquesta dotació està supeditat a la disponibilitat de liquiditat de la UA.

D'acord amb l'article 1 del Reial Decret 1493/2011, es tramitarà la inclusió dels becaris en el Règim General de la Seguretat Social.

Aquesta beca està subjecta a l'impost de la renda de les persones físiques.

9.     Obligació i justificació del beneficiari

L'obligació dels beneficiaris d'aquesta convocatòria és desenvolupar adequadament l'activitat segons les instruccions rebudes.

Les persones seleccionades han d'assistir a dos sessions formatives, en les quals els explicaran les activitats que han de dur a terme. La no-assistència a aquestes sessions comporta la pèrdua del dret a ser becari.

El mitjà de justificació del compliment de les obligacions es farà de la següent manera:

Els beneficiaris han de justificar la destinació de l'ajuda, en complir-ne la finalitat, mitjançant la presentació d'una memòria abans del 30 de juny de 2024.

10.  Protecció de dades de caràcter personal

D'acord amb la legislació vigent en matèria de protecció de dades, la Universitat d'Alacant tractarà les dades aportades per a gestionar i tramitar les sol·licituds de participació en aquesta convocatòria.

La base de legitimació d'aquest tractament és el compliment d'una activitat realitzada en interés públic, o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació.

En el marc dels tractaments esmentats, les dades no podran ser cedides, tret que hi haja l'obligació legal de fer-ho.

En relació amb el tractament de les dades personals, hom pot exercir els drets d'accés, rectificació i supressió, entre d'altres, presentant-ne una sol·licitud, adreçada a la Gerència de la Universitat, a través del Registre General de la Universitat d'Alacant o de la Seu Electrònica (<https://seuelectronica.ua.es/va/index.html>).

Podeu consultar la informació addicional i detallada sobre protecció de dades, drets i política de privacitat de la Universitat d'Alacant en l'enllaç: <https://seuelectronica.ua.es/va/privadesa.html>

11.  Recursos

D'acord amb l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 6.4 de la Llei Orgànica 6/2001, de 21 de desembre, d'universitats i l'article 6.4 de la Llei Orgànica 6/2001, de 21 de desembre, d'universitats i l'article 46 de la Llei 29/1998, de 13 de juliol, reguladora de la jurisdicció contenciosa administrativa, pot interposar-se un recurs contenciós administratiu contra aquesta convocatòria, les bases i els actes administratius que se'n deriven, que esgoten la via administrativa, davant el jutjat contenciós administratiu d'Alacant competent, en el termini de dos mesos, comptadors a partir de l'endemà de publicar-se. Potestativament podrà interposar-se recurs de reposició en el termini d'un mes, comptador a partir de l'endemà de la publicació, davant de la rectora de la Universitat d'Alacant, d'acord amb els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es pot presentar recurs contra els actes de tràmit, tret que aquests decidisquen directament o indirectament el fons de l'assumpte, determinen la impossibilitat de continuar el procediment o produïsquen indefensió o un perjudici irreparable a drets i interessos legítims.

Rosario Isabel Ferrer Cascales

Vicerectora d'Estudiants i Ocupabilitat

(Resolució de 22 de desembre de 2020)

Alacant, 14 de setembre de 2023.

ANNEX I

CRITERIS DE VALORACIÓ

1. Situació acadèmica: la puntuació total d'aquest apartat serà la suma dels punts obtinguts en cada subapartat (P1 i P2).

\* Cal presentar el full informatiu de l'expedient de totes les titulacions al·legades, amb el nombre de crèdits superats i la nota mitjana.

1.1. Puntuació (P1) en relació amb el nombre de crèdits superats (CS) del total del pla d'estudis, amb un màxim de 6 punts:

* P1=CS/30

1.2. Puntuació (P2) en relació amb la nota mitjana de l'expedient:

* P2=nota mitjana expedient

A les persones que hagen ingressat enguany als estudis de la Universitat d'Alacant a què fa referència aquesta convocatòria (primer curs de grau, o altres cursos per reconeixement de crèdits, i màsters oficials sense haver obtingut el títol previ en la UA) i no tinguen notes d'assignatures cursades en la UA, se'ls assignaran 5 punts.

2. Ser representant d'estudiants el curso actual o el curso anterior (màxima puntuació: 6 punts)

2.1. Claustre de centre: 1 punt.

2.2  Claustre General: 1 punt.

2.3. Junta de centre: 2 punts.

2.4. Delegat o delegada de classe: 1 punt.

2.5. President o presidenta de delegació de centre o CEUA: 4 punts.

2.6. Representant en consell de departament: 1 punt.

2.7. Membre de comissió permanent, junta de govern, delegació de centre o CEUA: 3 punts.

\* Cal acreditar-ho amb el document expedit per la secretaria corresponent.

3. Situació econòmica (fins a 6 punts).

3.1 Sol·licitants que hagen obtingut beca del Ministeri o la Generalitat Valenciana per ensenyaments universitaris, o exempció de taxes de la Universitat, en el curs anterior o beca del Ministeri per al curs actual: 2 punts.

\* Cal justificar-ho amb el document que acredita la condició de becari.

3.2 Sol·licitants que acrediten una situació econòmica de necessitat: fins a 4 punts.

\* Aquest subapartat es valora sobre la base de la documentació aportada pel sol·licitant: declaració de la renda dels membres de la unitat familiar, justificants d'ingrés de la unitat familiar, etc. Es calcula un valor en funció dels ingressos i els membres de la unitat familiar, que es compara amb una escala de 4 trams.

4. Competència oral en valencià (fins a 6 punts)

4.1 Grau B1 (elemental): fins a 1 punt.

4.2 Grau B2: fins a 2 punts.

4.3 Grau C1 (mitjà): fins a 4 punts.

4.4 Grau C2 (superior): fins a 5,5 punts.

\*Cal acreditar la competència oral en valencià amb els certificats de la Junta Qualificadora de Coneixements de Valencià, dels cursos de valencià de la Universitat d'Alacant o equivalents o amb la puntuació que conste en actes de convocatòries d'Infomatrícula o monitors de secundària del curs anterior. La presentació del certificat comporta un augment de mig punt en la puntuació obtinguda.

El 31 d'octubre es publicarà en la pàgina web <https://web.ua.es/va/oia/becas-ayudas/col-laboracio/beca-monitors-es-per-al-programa-de-visites-d-alumnat-de-secundaria.html> la llista dels candidats amb la puntuació assignada en competència oral de valencià. Qui considere que té un coneixement superior a l'assignat ha d'indicar-ho en el formulari de sol·licitud, a fi de poder presentar-se a una prova, entre els dies 14 i 15 de novembre, per a valorar la seua competència oral en valencià.

5. Participació en campanyes anteriors d'Infomatrícula o similars: 1 punt.

6. Entrevista: fins a 6 punts.

Es convocarà a l'entrevista als qui hagen obtingut una puntuació que els situe, almenys, entre els sis primers de cada àrea després de la valoració de la primera fase.

La llista dels candidats i candidates que han de fer l'entrevista es publicarà el 17 de novembre en la web <https://web.ua.es/va/oia/becas-ayudas/col-laboracio/beca-monitors-es-per-al-programa-de-visites-d-alumnat-de-secundaria.html>.

La llista inclourà la data, el lloc i l'hora de la entrevista

En l'entrevista es valorarà:

-          Motivació i capacitat de comunicació i habilitats socials. Fins a 4 punts.

-          Coneixement dels processos d'accés i matrícula, titulacions, plans d'estudis, centres, serveis i recursos de la Universitat. Fins a 2 punts

OBSERVACIONS

La selecció i adscripció es fa entre l'alumnat dels estudis inclosos en les àrees segons l'oferta de graus i d'acord amb les necessitats dels itineraris que s'establisquen.





[Carretera Sant Vicent del Raspeig s/n  
03663 Sant Vicent del Raspeig - Alacant  
 Tel. 75 044 6022 - Fax 11 683 9960](https://www.google.es/maps/@83.220320,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12934&trk=tyah&trkInfo=tarId%9X7870228311966%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)